ประธาน กกต. ระบุ ยังไม่แน่ใจจะสามารถประกาศรับรองผลการเลือกตั้ง ส.ส. แบบแบ่งเขตได้ในวันนี้หรือไม่ แต่ยืนยันไม่เกินวันที่ 9 พฤษภาคมแน่นอน
ประธาน กกต. ระบุ ยังไม่แน่ใจจะสามารถประกาศรับรองผลการเลือกตั้ง ส.ส. แบบแบ่งเขตได้ในวันนี้หรือไม่ แต่ยืนยันไม่เกินวันที่ 9 พฤษภาคมแน่นอน        วันนี้คณะกรรมการการเลือกตั้ง จะมีการประชุมเพื่อพิจารณาประกาศรับรองผลการเลือกตั้งในช่วงเช้า โดย นายอิทธิพร บุญประคอง ประธานคณะกรรมการการเลือกตั้ง กล่าวก่อนการประชุม ว่า วันนี้ยังไม่มั่นใจว่า จะสามารถประกาศรับรองผลการเลือกตั้งสมาชิกสภาผู้แทนราษฎร แบบแบ่งเขตเลือกตั้งได้หรือไม่ เพราะยังต้องมีการประชุม เพื่อตรวจสอบความถูกต้องให้เรียบร้อยก่อน ทั้งสำนวนการร้องเรียนต่างๆและคุณสมบัติของผู้สมัคร แต่ย้ำว่า จะประกาศรับรองผลการเลือกตั้งตามกรอบเวลาที่กำหนดในวันที่ 9 พฤษภาคมนี้แน่นอน